b"\n_START_ARTICLE_\nEl Estandarte (1908-1910)\n_START_SECTION_\nDescripci\xc3\xb3\n_START_PARAGRAPH_\nPortava el subt\xc3\xadtol \xe2\x80\x9cPeri\xc3\xb3dico tradicionalista\xe2\x80\x9d. _NEWLINE_La cap\xc3\xa7alera era d\xe2\x80\x99est\xc3\xa8tica modernista i il\xc2\xb7lustrada amb el dibuix d\xe2\x80\x99una bandera i la llegenda \xe2\x80\x9cDios, Patria y Rey\xe2\x80\x9d._NEWLINE_La redacci\xc3\xb3 i l'administraci\xc3\xb3 van ser al carrer del Teatre, n\xc3\xbam. 7 i s\xe2\x80\x99imprimia als tallers de Montserrat Puget, fill de Carles Puget i Grases, que n'era redactor. El primer n\xc3\xbamero es va publicar el 15 de mar\xc3\xa7 de 1908 i el darrer, el 62, portava la data de 3 de juliol de 1910. Tenia quatre p\xc3\xa0gines i tres columnes. El format era de 44 x 32 cm.\n_START_SECTION_\nContinguts\n_START_PARAGRAPH_\nEn el primer n\xc3\xbamero exposen els prop\xc3\xb2sits de la publicaci\xc3\xb3 i diuen que \xe2\x80\x9clos carlistas... luchan en favor de la Religi\xc3\xb3n, la Patria y la Legitimidad y en contra del liberalismo\xe2\x80\x9d. La major part de la informaci\xc3\xb3 tractava de temes carlistes, tant articles originals com reprodu\xc3\xafts d\xe2\x80\x99altres publicacions. Tamb\xc3\xa9 hi havia not\xc3\xadcies breus sobre fets locals, poemes, estudis hist\xc3\xb2rics i comentaris de les sessions de l\xe2\x80\x99Ajuntament._NEWLINE_El n\xc3\xbam. 38, del 8 d\xe2\x80\x99agost de 1909, va ser extraordinari i dedicat a Carles de Borb\xc3\xb3 i \xc3\x80ustria-Este, que havia mort feia poc.\n_START_SECTION_\nRedactors i col\xc2\xb7laboradors\n_START_PARAGRAPH_\nHi escrivien Joan M. Roma, J. Ferrer Carulla, Llu\xc3\xads Gener, J. Serra Abadal i Pere Botet.\n_START_SECTION_\nLocalitzaci\xc3\xb3\n_START_PARAGRAPH_\nBiblioteca Central d\xe2\x80\x99Igualada. Pla\xc3\xa7a de Cal Font. Igualada (col\xc2\xb7lecci\xc3\xb3 completa i relligada)_NEWLINE_Trencad\xc3\xads. Fons locals digitalitzats. http://trencadis.diba.cat"